Задължително ли е да имам медицинска застраховка, когато пътувам в чужбина?
Тази застраховка на практика е задължителна за всяко ваше пътуване в чужбина. Високите цени на медицинските услуги и нуждата от помощ в чужда страна (например, за да намерите най-близката болница) обуславят нуждата от такава застраховка. За страните от ЕС може да си извадите и Европейска здравна карта, но имайте предвид, че с нея няма да ползвате денонощен асистанс, ще бъдете ограничени в избора на болнични заведения (само тези, които имат договор с тамошната здравна каса), и ще ви се наложи да доплащате, защото много услуги, особено зъболекарските, не са безплатни. Единствения начин да осигурите спокойствието си е да отделите скромна сума пари за тази застраховка и да не се тревожите какво ще правите, ако се разболеете или ви се случи нещо непредвидено.